Team Esbjerg

Team Esbjerg er en dansk damehåndboldklub fra Esbjerg, der siden 2004 har spillet fast i landets bedste kvindelige håndboldrække Damehåndboldligaen. Holdet trænerteam udgøres af cheftræner Jesper Jensen og assistent Patrick Petersen. 

Klubbens hjemmebane har siden 2012 været i Blue Water Dokken, hvor der er plads til godt 2.549 tilskuere.

Historie 
Klubben blev dannet i 1991 som et spillerfælleskab mellem Håndboldklubben KVIK og Esbjerg Håndbold Klub (EHK). Samarbejdet fungerede så godt, at generalforsamlingen i EHK og KVIK den 3. maj 1993 vedtog at danne klubfællesskabet 'Team Esbjerg', og i forlængelse heraf blev vedtægter udarbejdet og en bestyrelse blev sammensat. Oprindelig havde klubben både et dame- og herrerseniorhold, men herreholdet blev fra 2004 lagt over i HH Esbjerg. Hvad der i dag er kendt som Ribe-Esbjerg HH, som også spiller i den bedste mandlige række i Danmark, Håndboldligaen. Begge hold startede i 3. divisionen med henholdsvis Jens Kr. Kristensen og Tommy Christensen, som cheftrænere for de to hold.

De oprykkede for første gang i Damehåndboldligaen i 1999, men nedrykkede selvsamme sæson. Efter flere år i 1. division, oprykkede de igen til landets bedste håndboldrække i 2004, hvor de siden været en fast bestanddel af ligaen. I sæsonen 2004/05 endte de som samlet 8'er med 15 point i 22 kampe og undgik dermed, med god afstand, nedrykning igen. De efterfølgende tre sæsoner, 05/06, 06/07 og 07/08 lagde holdet under nedrykningstregen, men formåede alligevel at fastholde deres plads i ligaen. Blandt holdets største profiler i 00'erne var klubikonet Lotte Haandbæk der spilelde for klubben fra 1997 til 2012. Også de to landsholdsmålvogtere fra henholdsvis Sverige og Serbien, Therese Brorsson og Katarina Tomašević, var at finde på holdkortet i årene 2006 til 2010. Klubben hentede også juli 2007, den spanske verdensstjerne Marta Mangue Gonzales. I 2009/10 sikrede klubben sig for første gang en plads i slutspillet. De nåede dog ikke semifinalen, men kvalificerede sig til finalen i DHF's Landspokalturnering 2011. Der blev holdet dog også slået i finalen mod Viborg HK i Kjellerup, med cifrene 28-33. Dermed havde klubben vundet deres første medalje, siden klubben blev dannet. Til trods havde klubben hentede endnu større stjerne til, i form af norske Kari Aalvik Grimsbø og Gøril Snorroeggen, der var med til at sikre klubbens første medalje.

Efter nogle sæsoner i toppen af ligaen, nåede de sig også finalen ved EHF Cuppen i 2014, men måtte igen tage sig til nøje med sølvet mod russiske HK Lada. Successen fortsatte dog for holdet der blev ved med at true sin position i landets bedste håndboldrække, hvilket resulterede i deres første DM-finale i 2015. Men som førhen, havde de ikke just haft medvind med at vinde finaler. De tabte samlet med 45-44, over to kampe mod FC Midtjylland Håndbold. De vandt til gengæld Super Cup'en samme år. 

Selvsamme år udviklede der sig en medie-interesseret konflikt mellem en af holdets største profiler, landsholdspiller Lotte Grigel og daværende cheftræner Lars Frederiksen. Grigels forsvar var at hun havde følt sig ignoreret og overset i holdets kampe af cheftræneren, som resultat af hendes manglende spilletid. Konfilkten havde stor mediebevågenhed og Grigel meddelte i flere omgange at hun ikke ville optræde for klubben, under ledelse af Lars Frederiksen. Grigel skiftede i november 2015, til den russiske storklub Rostov-Don.

Året efter vandt holdet endelig deres første danske mesterskab. I DM-finalen i 2016, slog de rivalerne fra FC Midtjylland Håndbold over to kampe. Første kamp endte 17–20, men holdet vendte det i anden kamp, hvor de vandt 24–19. Det var efter en dramatisk afslutning med straffekastsafgørelse hvor hollandske Estavana Polman scorede det afgørende mål. Den efterfølgende sæson optrådte klubben for første gang i EHF Champions League. Den ellers optimisme fra den forgangne sæson blev vendt, i og med Estavana Polman meddelte hendes graviditet i december 2016, hvilket viste sig som et kæmpe slag for klubben. De endte højest overraskende, uden for slutspillet i sæsonen 2016-17 og samtlige profiler forlod holdet, i sommeren 2017.

De vandt for første gang DHF's Landspokalturnering i 2017, hvor de slog København Håndbold med 31–20 og dermed sikrede endnu en titel. Klubben havde forinden hentet pokal-succesen hentet kendte stjerner som Sandra Toft, Sanna Solberg og Kristina Liščević. Ny cheftræner for klubben blev den tidligere herrelandsholdspiller Jesper Jensen, der sammen med Mette Melgaard dannede nyt trænerteam.

Fremme ved 2019, genvandt de det danske mesterskab med sejre over Herning-Ikast Håndbold, i to kampe, med cifrene 28–20 og 19–20. De var igen i finalen ved EHF Cuppen 2019, hvor de dog blev slået af ungarske Siófok KC.

Holdet blev for tredje gang kåret til danske mester i 2020, eftersom de var på ligaens første plads, inden Coronaviruspandemiens frembud i Danmark. De blev derved endegyldigt tildelt titelen i april 2020 og en plads i EHF Champions League 2020/21.

Klubben hentede i sommeren 2021, den norske verdensstjerne Henny Reistad til klubben på en 2-årig aftale.

I februar 2022 lykkedes det klubben at genvinde DHF's Landspokalturnering i 2021 på hjemmebane, efter først semifinalesejr over Herning-Ikast Håndbold og senere en stor finalesejr over toprivalerne fra Odense Håndbold på hele 32-21.

Resultater 

Damehåndboldligaen:
Guld: 2016, 2019, 2020, 2023
Sølv: 2015, 2022
DHF's Landspokalturnering:
Guld: 2017, 2021, 2022
Sølv: 2011
Bronze: 2018
Super Cup:
Guld: 2015, 2019, 2022
Sølv: 2016, 2018
EHF Champions League:
Semifinalist: 2022, 2023
EHF Cup:
Finalist: 2014, 2019

Arena 
Navn: Blue Water Dokken
By: Esbjerg
Kapacitet: 3,396
Adresse: Gl. Vardevej 82, 6700 Esbjerg

Spillertruppen 2022/23

Tranfers

Sportslig ledelse

Tidligere kendte spillere fra klubben 

  Johanna Ahlm (2013-2015)
  Angelica Wallén (2010-2013)
  Filippa Idéhn (2015-2017)
  Jenny Alm (2015-2017) 
  Jessica Helleberg (2011-2013)
  Anna-Maria Johansson (2009-2011)
  Ulrika Toft Hansen (2015-2018)
  Stine Bodholt Nielsen (2014-2016)
  Sandra Toft (2017-2019)
  Rikke Schmidt (2012-2014)
  Lotte Grigel (2008-2015)
  Maibritt Kviesgaard (2013-2018)
  Rikke Zachariassen (2006-2018)
  Elma Halilcevic (2017-2021)
  Annette Jensen (2018-2022)
  Line Jørgensen (2018-2022)
  Kari Aalvik Grimsbø (2010-2015)
  Siri Seglem (2007-2009)

  Emily Stang Sando (2013-2017) 
  Gøril Snorroeggen (2010-2013)
  Betina Riegelhuth (2015-2016)
  Ida Bjørndalen Karlsson (2014-2018)
  Ine Stangvik (2017-2018)
  Marit Malm Frafjord (2018-2022)
  Marta Mangué (2007-2011)
  Lara González Ortega (2016-2018)
  Nerea Pena (2020-2021)
  Laura van der Heijden (2014-2017)
  Estavana Polman (2013-2022)
  Paule Baudouin (2008-2010)
  Mouna Chebbah (2008-2010)
  Kelsi Fairbrother (2010-2013)
  Katarina Tomašević (2007-2009)
  Kristina Liščević (2017-2019)
  Arna Sif Pálsdóttir (2010-2011)
  Sonja Frey (2019-2021)

Tidligere sæsoner

Spillere i sæsonen 2018/2019

Spillere i sæsonen 2017/2018

Spillere i sæsonen 2016/2017

Spillere i sæsonen 2015/2016

Spillere i sæsonen 2014/2015

Spillere i sæsonen 2012/13 

 sæsonen 2012/13

Spillere i sæsonen 2011/12

Spillere i sæsonen 2010/11

Spillere i sæsonen 2007/2008

Referencer

Eksterne henvisninger 

 Team Esbjergs hjemmeside
 Team Esbjerg hos European Handball Federation (EHF)

Klubber, der spiller i Håndboldligaen
Sport i Esbjerg
Etableret i 1991